Μπάμπης Ταουξής

Ο Μπάμπης (Χαράλαμπος) Ταουξής (Πειραιάς 1930-2006) ήταν Έλληνας διεθνής ποδοσφαιριστής που αγωνιζόταν στη θέση του τερματοφύλακα. Αγωνίστηκε από τα μέσα της δεκαετίας του 1940 μέχρι τις αρχές της δεκαετίας του 1960. Διακρίθηκε κυρίως με τα χρώματα του Απόλλων Σμύρνης. Θεωρήθηκε από τους σπουδαιότερους τερματοφύλακες της εποχήςΓIA ΘYMHΣOY Οι ήρωες γκολκίπερ πρωταγωνιστές στο θεαματικό ποδόσφαιρο ('50 - '60), tanea.gr και ήταν γνωστός με το προσωνύμιο «τσίτα».flogasport.gr

 Βιογραφία 
Μεγάλωσε στον Κορυδαλλό του Πειραιά. Ξεκίνησε το ποδόσφαιρο από ανεξάρτητα σωματεία της περιοχής και κατόπιν, γράφτηκε στην Προοδευτική και το 1945, στην ηλικία των 15 ετών εντάχθηκε στην πρώτη ομάδα της. Με τη φανέλα της Προοδευτικής αναδείχθηκε, αγωνιζόμενος στο πρωτάθλημα Πειραιά με επιτυχία και οι εξαιρετικές του εμφανίσεις εντυπωσίασαν. Το 1950 πήρε μεταγραφή στον Απόλλων Σμύρνης,εφ. Αθλητική Ηχώ, 30/9/1950, σελ. 6 με τη φανέλα του οποίου διακρίθηκε. Με την ομάδα του Απόλλων κατέκτησε το πρωτάθλημα Αθηνών 1957-58, για τέταρτη και τελευταία φορά στην ιστορία του συλλόγου. Τις τελευταίες εμφανίσεις στην καριέρα του, πραγματοποίησε την περίοδο 1959-60, στο πρώτο πρωτάθλημα της Α' Εθνικής κατηγορίας. Ως παίκτης του Απόλλωνα, υπήρξε 3 φορές διεθνής με την Εθνική Ελλάδας το διάστημα 1954-55."Ένας αιώνας κάτω από τα δοκάρια", εφ. SPORTIME, 20/1/2001, σελ. 23 Επίσης, είχε 20 συμμετοχές με την Εθνική Ελλάδας ενόπλων.εφ. Αθλητική Ηχώ, 5/1/1996, σελ. 9

Απεβίωσε το 2006 και η κηδεία του έγινε στο Νεκροταφείο του Σχιστού.εφ. Αθλητική Ηχώ, 22/8/2006, σελ. 16

 Παραπομπές 

 Πηγές 
 "ΤΑ ΙΔΑΛΜΑΤΑ ΤΩΝ ΦΙΛΑΘΛΩΝ ΜΑΣ: ΜΠΑΜΠΗΣ ΤΑΟΥΞΗΣ, Ο κέρβερος του Απόλλωνος", εφ. Αθλητική Ηχώ, 18/1/1955, σελ. 1 και 3

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Απόλλων Σμύρνης